สภาผู้แทนราษฎร เตรียมพิจารณากระทู้ถามสดด้วยวาจาและกระทู้ถามทั่วไปในการประชุมบ่ายวันนี้
สภาผู้แทนราษฎร เตรียมพิจารณากระทู้ถามสดด้วยวาจาและกระทู้ถามทั่วไปในการประชุมบ่ายวันนี้การประชุมสภาผู้แทนราษฎร ในเวลา 13.00 น. วันนี้ 11 กันยายน 2562  ภายหลังการปรึกษาหารือของสมาชิกแล้ว จะเป็นการพิจารณากระทู้ถามสดด้วยวาจาและกระทู้ถามทั่วไป ซึ่งมีการตั้งกระทู้ถามรัฐบาล 3 เรื่อง ได้แก่ กระทู้ถามทั่วไปเรื่อง ขอให้ขยายถนนจาก 2 ช่องจราจรเป็น 4 ช่องจราจรบนถนนทางหลวงหมายเลข 3291 ตำบลคุ้งพะยอม ตำบลหนองปลาหมอ และตำบลเขาขลุง อำเภอบ้านโป่ง จังหวัดราชบุรี ซึ่งนายอัครเดช วงษ์พิทักษ์โรจน์ ส.ส.จังหวัดราชบุรี พรรคประชาธิปัตย์ เป็นผู้ตั้งถามรัฐมนตรีว่าการกระทรวงคมนาคม  เรื่อง ปัญหาการบริหารงานและการทุจริตคอร์รัปชันภายในมหาวิทยาลัยนครพนม ที่นายประสงค์ บูรณ์พงศ์ ส.ส.แบบบัญชีรายชื่อ พรรคเสรีรวมไทย เป็นผู้ตั้งถามนายกรัฐมนตรี  และเรื่องปัญหาโครงการก่อสร้างทางเลี่ยงเมืองกระบี่ไม่มีความคืบหน้า โดยนายสาคร เกี่ยวข้อง ส.ส.กระบี่ สังกัดพรรคประชาธิปัตย์ ตั้งกระทู้ถามรัฐมนตรีว่าการกระทรวงคมนาคมนอกจากนี้ ยังมีวาระรับทราบการพิจารณารายงานของวุฒิสภา ได้แก่ รายงานประจำปี 2560 ศาลรัฐธรรมนูญ  รายงานผลการปฏิบัติงานคณะกรรมการการเลือกตั้ง ประจำปีงบประมาณ 2560  รายงานผลการปฏิบัติงานประจำปี 2561 ขององค์การกระจายเสียงและแพร่ภาพสาธารณะแห่งประเทศไทย (ส.ส.ท.)  รับทราบรายงานการเงินแผ่นดิน ประจำปีงบประมาณ 2561 รับทราบรายงานตามมาตรา 36 แห่งพระราชบัญญัติกองทุนสนับสนุนการสร้างเสริมสุขภาพ พ.ศ. 2544 ประจำปี 2561